OzLabs/hebrew-wiki-articles huggingface dataset:
בינג (סדרת ילדים)

בינג (באנגלית:) היא סדרת אנימציה בריטית לילדים המשודרת בישראל בדיבוב לעברית בערוץ הופ! ובערוץ לולי החל משנת 2015

הסדרה מבוססת על סדרת ספרים שנקראת "Bing Bunny" מאת טד דיוואן. את הזכויות ליצירת הסדרה רכשה חברת Acmar Films והיא פותחה עבור CBeebies.

הסדרה הייתה מועמדת למגוון פרסים בינלאומיים וזכתה בפרס הפרה-סקול הטוב ביותר בטקס האמי הבינלאומי לילדים בשנת 2016.

בארצות הברית, הסדרה החלה את שידוריה ב-13 בספטמבר 2021 בערוץ Cartoon Network תחת רצועת השידור "Cartoonito" , עם דיבוב אמריקאי שהופק עבור הערוץ.

==עלילת הסדרה==
בינג הוא ארנב נמרץ, נלהב וסקרן. דרך חוויות שונות ויחד עם חבריו, הוא מגלה אודות העולם בו הוא חי. בינג לומד להתמודד ולקבל את החיים כפי שהם, לעיתים הם משמחים ומרגשים ולעיתים גם יכולים להיות מאכזבים.

בסוף כל פרק בינג מסכם במשך דקה מה ראינו, כיצד התמודד עם האתגר והאם הבעיה נפתרה. סיכום זה מהווה נקודת חוזק חשובה בסדרה שכן היא מבהירה לילד את שראה ומאפשרת לו לעבד את העלילה והסיטואציה הרגשית לפני שממשיך הלאה לקרדיטים.

== דמויות ==

* בינג (Bing): ארנב שחור, הדמות המרכזית בתוכנית.
* פלופ (Flop): ארנב כתום, האפוטרופוס של בינג.
* סולה (Sula): פילה חומה, חברתה של בינג.
* אמה (Amma): פילה כחולה, האפוטרופוסית של סולה והמורה בבית ספר בו לומד בינג.
* פנדו (Pando): פנדה לבן, חברו של בינג, ניתן לראות אותו כשהוא משחק עם חבריו בכיתה במשחקים יחף.
* פאדג'ט (Padget): האפוטרופוסית של פנדו וגם מנהלת הקיוסק הקרוב לביתו של בינג, היא נוהגת בקולנועית צהובה, הזן שלה לא ידוע אולי פנדה ירוקה או דובת נמלים ירוקה או קואלה ירוקה.
* קוקו (Coco): ארנבת לבנה, בת דודו של בינג.
* צ'ארלי (Charlie): אחיו הקטן של קוקו, הוא אוהב להציק לבינג כמו בפעם ההיא שבה בינג שיחק במכוניות בחניה אז צ'ארלי הרס לו את המשחק והפתרון היה שצ'ארלי ישחק בירקות.
* מולי (Molly): דודתו של בינג והאפוטרופוסית של קוקו וצ'ארלי, מנגנת בקלרינט, סוגה לא ידוע אולי חפרפרת אדומה.

==מטרת הסדרה==
הסדרה מלמדת על דרכו של עולם ונותנת כלים להתמודדות עם מצבים לא נעימים כגון פרידה מחפץ אהוב שנשבר, למידת סבלנות, התמודדות עם פחד מרעשים חזקים ועוד.
פלופ ואמה הם לכאורה הדמויות ה"הוריות" בסדרה. בסדרה זו אין היררכיה, אין אמא ואבא ומבנה הבית והמשפחה מעט שונה ופתוח לאינטרפרטציות. פלופ, אמה, פאדג'ט ומולי הם היחידים בעלי קול של מבוגר, אך מבנה גופם כשל בובה קטנת ממדים. הם השקולים והרגועים מבין הדמויות ותמיד מציעים פתרונות, אם כי מעולם לא צוין שהם ההורים או המבוגרים. נתון זה מאפשר לילד להסיק לבד מהו תפקידם ומקומם במבנה החברתי.

==קישורים חיצוניים==

* 

* 
* [https://www.luli.tv/בינג-פרקים-מלאים/ בינג] הפרקים המלאים ב[https://www.luli.tv/ אתר לולי]

קטגוריה:סדרות טלוויזיה איריות לילדים
קטגוריה:סדרות ערוץ הופ!
קטגוריה:תוכניות טלוויזיה שעלו לשידור בשנות ה-2010
קטגוריה:סדרות הנפשה בריטיות
קטגוריה:ערוץ לולי: סדרות
קטגוריה:סדרות CBeebies
קטגוריה:סדרות מצוירות
קטגוריה:סדרות על יונקים
קטגוריה:סדרות טלוויזיה בריטיות לילדים
תמר קנרי

תמר קנרי (שם מדעי: Phoenix canariensis) הוא מין ממשפחת הדקליים, קרוב משפחה של התמר המצוי. מוצאו של התמר הקנרי באיים הקנריים, והוא משמש כעץ נוי.

== תיאור ==
עץ התמר הקנרי הוא דקל בגובה 10–20 מטר, המגיע לפעמים עד 40 מטרים. בעל עלים מנוצים, באורך 5–6 מטרים, עם 800–1000 עלעלים היוצאים מכל אחד מצידי השדרה. העלים בצבע ירוק, כהה יותר משל התמר המצוי,

הפרי צהוב-כתום בעל צורה אליפטית, עם בית גלעין באורך כ-2 סנטימטרים, המכיל גלעין אחד. הפרי אכיל, אך לא נחשב טעים ובדרך כלל לא משמש למאכל אדם.

פרי התמר הקנרי נאכל על ידי ציפורים ועטלפי פירות.
<gallery widths="167px" heights="130px">
File:Gelbsteißbülbül - Pycnonotus xanthopygos 03.jpg|פירות
File:Phoenix canariensis B.jpg|פרחים
File:Phoenix canariensis cortex.jpg|גזע
</gallery>

== גידול ==
לרוב נוהגים לגדל תמר קנרי באזורים בעלי אקלים ים-תיכוני, אך גם באזורים סובטרופיים אחרים.

בניגוד לעצים אחרים הנגזמים לשיפור המראה, לרוב אין גוזמים את התמר הקנרי.

== שימושים ==
התמר הקנרי משמש כעץ נוי.

מלשד התמר מפיקים סירופ (Miel de palma).

===לנטילת ארבעת המינים===
בעקבות מאמר של פרופ' יהודה פליקס המראה את שונות הדקל הקנרי מעץ תמר מצוי בטעם הפירות ועוד, נחלקו פוסקים האם הלולב של הדקל הקנרי כשר למצוות ארבעת המינים. לדעת הרב משה פיינשטיין הוא פסול, וכן לדעת הרב בן-ציון אבא-שאול. לעומת זאת לדעת הרב שלמה זלמן אוירבך וכן לדעת הרב עובדיה יוסף ניתן לברך עליו

==קישורים חיצוניים==

== הערות שוליים ==

קטגוריה:דקלאים
דומיניק דופור

דומיניק דופור (בצרפתית: Dominique Dufour; נולדה בשנת 1959) היא דוגמנית קנדית.

==ביוגרפיה==
דופור נולדה בלאוואל, היא החלה לדגמן בתחילת שנות העשרים שלה.

היא נבחרה למיס קנדה 1981 כשהשתתפה בתחרות כמיס לאוואל.

במהלך שנת כהונתה היא למדה אנגלית.

כמיס קנדה היא לקחה חלק במצעד סנטה קלאוס של מילטון, עיירה באונטריו, היא גם ביקרה ב"Steam Era", פסטיבל הנערך באונטריו העוסק בהיסטוריה החקלאית של המקום.

בטקס בחירת מיס תבל 1981 נבחרה לסגנית ראשונה, המקום השני, עד לאותו זמן הייתה לקנדית שהגיעה להישג הגבוה ביותר בהיסטוריה של התחרות הבינלאומית.

היא הופיעה בפרק הראשון של תוכנית המציאות "Thrill of a Lifetime" ששודרה בערוץ "CTV" הקנדי.

בין 1982–1992 לקחה חלק בהנחיית תחרות מיס קנדה, ב-1992 נערכה התחרות בפעם האחרונה באותה מתכונת ולאחר מכן הוחלט לבטלה.

ב-2009 הנחתה את תחרות מיס תבל קנדה.

==קישורים חיצוניים==
* [https://www.gettyimages.com/detail/news-photo/yonge-beauty-dominique-dufour-the-reigning-miss-canada-who-news-photo/499302213]

==הערות שוליים==

קטגוריה:זוכות מיס קנדה
קטגוריה:משתתפות בתחרות מיס תבל 1981
קטגוריה:קנדים צרפתים
קטגוריה:קנדיות שנולדו ב-1959
קטגוריה:דוגמניות קנדיות
קטגוריה:דוגמנים קנדים
קטגוריה:קנדים שנולדו ב-1959
ג'ודי ראטלדג'

ג'ודי איבון ראטלדג (באנגלית: Jodi Yvonne Rutledge; נולדה בשנת 1962) היא דוגמנית קנדית.

==ביוגרפיה==
ראטלדג' נולדה במניטובה ולה שתי אחיות.

בצעירותה החלה לעבוד כדוגמנית באופן עצמאי.

היא למדה אופנה ומנהל עסקים באוניברסיטת מניטובה.

ב-1980 ו-1981 זכתה בפרס על עיצוב אופנה.

היא עיצבה מדים לנבחרת של מניטובה במשחקי קנדה (Canada Games), אירוע ספורט רב-תכליתי הנערך מדי שנה בקנדה.

היא זכתה בתחרות מיס קנדה 1983 כנציגה של מניטובה.

בין הפרסים שניתנו לה על זכייתה הן מלגה על סך 1,500 דולר, פסנתר ומוצרי ביגוד וקוסמטיקה.

היא ייצגה את קנדה בתחרות מיס תבל 1983.

היא ביקרה בפסטיבל "Steam Era" של העיירה מילטון באונטריו ביחד עם מיס הנוער של קנדה.

היא עבדה כמגישה בערוץ הטלוויזיה "CKX-TV".

היא נישאה לדרו קרייג ונולדה לה שלושה ילדים.

== קישורים חיצוניים ==
*[https://news.google.com/newspapers?nid=2194&dat=19821102&id=yaMyAAAAIBAJ&sjid=_O4FAAAAIBAJ&pg=4236,1066179&hl=iw זכייה בתחרות מיס קנדה]
*[https://cdnc.ucr.edu/?a=d&d=DS19821103.2.81&e=-------en--20--1--txt-txIN--------1 זכייה בתחרות מיס קנדה]

== הערות שוליים ==

קטגוריה:זוכות מיס קנדה
קטגוריה:משתתפות בתחרות מיס תבל 1983
קטגוריה:דוגמניות קנדיות
קטגוריה:דוגמנים קנדים
קטגוריה:מנחות טלוויזיה קנדיות
קטגוריה:מנחי טלוויזיה קנדים
קטגוריה:קנדיות שנולדו ב-1962
קטגוריה:קנדים שנולדו ב-1962
הינשוף

הינשוף הוא סרט ריגול ישראלי מ-1988 בבימיו של אמנון רובינשטיין על פי תסריט של טוביה מנדלסון.
==הפקה והפצה==
תסריט הסרט נכתב על ידי העיתונאי טוביה מנדלסון, בהתבסס על מקרים אמיתיים בהם נחשפו בישראל מרגלים סובייטים. שהאסטרטגיה הסובייטית הייתה לשתול מרגלים כהשקעה לטווח ארוך, כאשר הם נטמעו במדינה בו פעלו במשך שנים ארוכות והופעלו רק במקרה הצורך. הוא הציג את הרעיון לחברו הבמאי אמנון רובינשטיין שהחליט לעזור לממש אותו. השניים גיסו מימון מאנשי העסקים ברוך איבצ'ר ואהוד בן ש"ך ואת המפיק מיכאל שרפשטיין. בקיץ 1987 לוהק אסי דיין לתפקיד הראשי. 

הסרט הוקרן בהקרנת בכורה חגיגית בתל אביב, ובפסטיבל הסרטים הישראלי בלוס אנג'לס ובמסגרת פסטיבל הקולנוע ירושלים. 

לאחר שבועיים מצאתו הוחלט להפסיק את הקרנתו בבתי הקולנוע עקב חוסר הצלחתו בקרב הקהל וכמו כן בקרב מבקרי הקולנוע. המטרה הייתה לצלם לסרט סוף חדש, לערוך אותו שוב ולהוציא גרסה חדשה לאקרנים. אולם הגרסה החדשה מעולם לא הושלמה.

== תקציר העלילה ==
אמנון (אסי דיין) הוא איש שב"כ שמנהלו, ראש השב"כ, נמצא במאבק יוקרה עם ראש המוסד. למען אמביציה אישית, מתמרן ראש המוסד את המערכת כולה ומעלה חשד נגד סנדר (גדליה בסר), פרופסור שעלה לארץ מברית המועצות כחשוד בריגול בישראל עבורה. 
יעל (לאורה ריבלין), אשתו של סנדר היא עיתונאית ועורכת חדשות ברדיו המסתבכת גם היא בפרשייה. במהלך הסרט נרצח ראש השב״כ. את גופתו מוצאים בסוויטה במלון "המלך דוד" בירושלים. צד נוסף בסיפור העלילה היא דיפלומטית גרמניה (פיליס גלזר) שהיא המאהבת של אמנון איש השב"כ.

בסרט השתתף ירון לונדון בהופעת אורח (בתור מנהל הרדיו).

==שחקנים ודמויות==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| אסי דיין || אמנון
|-
| לאורה ריבלין || יעל
|-
| גדליה בסר || דוקטור סנדר
|-
| עפרה ויינגרטן || ברוריה
|-
|}

== קישורים חיצוניים ==

* - ריאיון עם אסי דיין בעקבות צאתו של הסרט לאקרנים
ביקורות
* עדנה פיינרו 
* 
==הערות שוליים==

קטגוריה:סרטי 1988
קטגוריה:סרטים ישראליים
קטגוריה:ינשופיים בתרבות
קטגוריה:סרטים ישראליים משנת 1988
חולדת המים

חולדת המים הידועה גם בשל רקָאלִי (שם מדעי: Hydromys chrysogaster) היא מין של מכרסם ממשפחת העכבריים החיה רק בצפון ובמזרח אוסטרליה, באי טסמניה ובגינאה החדשה.
== מאפיינים ==
חולדה זו היא מהגדולות שבבני משפחתה, גדולה בהרבה מחולדה מצויה, ואורכה 231–370 מ"מ, אורך הזנב 242–345 מ"מ ומשקלה 340–1,275 גרם בממוצע. חולדת המים בעלת פרווה חומה כהה, סנטר ולחיים צהובות בהירות וזנב ארו ושחור למעט בקצה הלבן שלו.

חולדה זו היא יונק מיימי וגופה בעל התאמה לתנאי שחייה וצלילה עם רגליים עבות בעלות קרומי שחייה, זנב רחב בו מעט שיער, הפרווה דוחה מים וגולגולת ארוכה ושטוחה עם זיפי שפם ארוכים ועיניים ואוזניים קטנות. החולדה היא חיה פעילת לילה, אז היא מסתובבת בין הבריכות, הביצות, האגמים והמנגרובים האוסטרליים ומחפשת טרף של צדפות, סרטני נהרות (המזון החביב עליה), סרטנים נוספים, חרקי מים, דגים וצפרדעים ולעיתים היא תטרוף גם טרף גדול יותר כמו עכברים אחרים או עופות מים קטנים. בחורפים קשים הם יאכלו גם צמחים, אך מדובר במין טורף.

החולדה חיה בגפה באזורים טריטוריאליים ותתקוף באגרסיביות מסיגי גבול. חולדות רבות מראות סימני נשיכה עם זנבותיהם לאחר מאבקים כאלה. החולדות מסתובבות בין קני סוף וצמחיית על גדות המים להגנה מטורפים. בימים הם נחים בחורים באדמה או מתחת גזעים. בחורף החולדות הרגישות לשינויים במזג האוויר יעדיפו לאכול על היבשה. אשר חמים יותר הם ישחו עד 4 ק"מ בכל לילה בחיפוש מזון. עם זאת הם עלולים להיטרף בידי נחשים, תנינים ודגים גדולים וגם בידי עופות דורסים, שועלים וחתולים.

בעבר צדו את חולדה זו כדי להשתמש בפרוותה וגם מפני שהיא מזיקה לצינורות השקיה, אותם היא נושכת בשיניה הגדולות. כיום זהו מין מוגן ואסור לציד. החולדה נחשבת למין חשוב אשר מדביר את אוכלוסיית סרטני הנהרות האוסטרליים. היא מהטורפים הבודדים היודעים לטרוף מבלי להיפגע את קרפדת הקנים, מין פולש באוסטרליה, בעל בלוטות רעל על עורו. כדי להימנע מחשיפה לעור הרעיל, החולדה תוקפת את הקרפדה באזור החזה, שם הרעל שלה חלש יותר, יוצרת חתכים קטנים בעורה בעזרת טפריה מבלי להשתמש בשיניים, ומוציאה את איבריה הפנימיים. לא ברור אם התנהגות זו היא מולדת, ושימשה את החולדות לציד מינים מקומיים של צפרדעים רעילות לפני הגעת קרפדת הקנים, או שזו התנהגות נלמדת.

החולדות מטפלות בגוריהן ארבעה שבועות לאחר שסיימו לינוק, ואפשר שבתקופה זו הן מלמדות אותם שיטות צייד.

==קישורים חיצוניים==

==הערות שוליים==

חולדה שוחה במים

קטגוריה:ערכים שבהם תבנית בריטניקה אינה מתאימה
קטגוריה:עכברים (תת-משפחה)
קטגוריה:טסמניה: יונקים
קטגוריה:טקסונים שתוארו בידי אטיין ז'ופרואה סנט-אילר
קטגוריה:פפואה גינאה החדשה: יונקים
קטגוריה:מכרסמים מימיים
קטגוריה:בעלי חיים בביצות אוסטרליה
קטגוריה:בעלי חיים שתוארו ב-1804
Diosa de la Noche

Diosa de la Noche (באנגלית: Goddess of the Night, ובעברית: אלת הלילה) הוא אלבום האולפן השנים עשר של הזמרת המקסיקנית גלוריה טרווי. אלבום האולפן יצא לאור ב-31 במאי 2019, על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו שמונה סינגלים.

האלבום הגיע למקום הראשון במצעד האלבומים של מקסיקו.

== רקע והפקה ==
האלבום הופק על ידי ארמאנדו אבילה ומאפיו, והוקלט בין שנת 2018 לשנת 2019. הסינגל הראשון מתוך האלבום "Que Me Duela" יצא לאור ב-14 ביוני 2018, ביחד עם וידאו קליפ נלווה שעזר בקידום שלו. הסינגל השני "Me Lloras" יצא לאור בספטמבר של אותה השנה, והצליח לצבור למעלה מ-58 מיליון צפיות ביוטיוב. לקראת סוף שנת 2018, הוציאה טרווי את הסינגל השלישי מתוך האלבום "Ellas Soy Yo".

בינואר 2019, יצא לאור הסינגל הרביעי מתוך האלבום, "Vas A Recordarme" שזכה להצלחה רבה בדומה לקודמיו. חודשיים לאחר מכן, יצא הסינגל החמישי מתוך האלבום "Yo Soy Su Vida", אשר לווה בקליפ מצליח גם כן. ב-14 במרץ 2019, יצא לאור הלהיט הלטיני "", כסינגל השישי מתוך האלבום. בשיר השתתפה הזמרת-יוצרת קרול ג'י. במאי 2019, יצא לאור הסינגל השביעי מתוך האלבום "Ábranse Perras", שזכה להצלחה. באותו החודש יצא הסינגל השמיני והאחרון מתוך האלבום, "Rómpeme el Corazón".

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|זהב <small>(לטיני)</small>
|30,000
|}

== היסטוריית יציאות לאור ==
{|class="wikitable plainrowheaders"
! מדינה
! תאריך יציאה
! חברת תקליטים
! פורמט
! מקור
|-
!scope="row"| עולם
| 31 במאי 2019
|יוניברסל מיוזיק גרופ
|תקליטור • הזרמת מוזיקה • הורדה דיגיטלית
|style="text-align:center;"|
|}

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי זהב בארצות הברית
קטגוריה:אלבומי חברת יוניברסל מיוזיק לטין אנטרטיינמנט
צ'ון דו-הוואן

צ'ון דו-הוואן (בהאנגול: 전두환, בהאנג'ה: 全斗煥; 18 בינואר 1931 – 23 בנובמבר 2021) היה מדינאי ואיש צבא דרום קוריאני, שכיהן כנשיאה החמישי של קוריאה הדרומית בין השנים 1979–1988.

בשנת 1996 נידון צ'ון למוות עקב מעורבותו בדיכוי מרד גוואנגז'ו, שבמהלכו נהרגו מאות אנשים.
מאוחר יותר הוא קיבל חנינה על ידי הנשיא קים יונג-סאם, וזאת, בעצת הנשיא הנבחר, קים דה-ג'ונג, שקיבל גזר דין מוות כ-20 שנה קודם לכן על ידי ממשלו הרודני של צ'ון.

==ביוגרפיה==
צ'ון נולד בשנת 1931, בעיירה חקלאית ענייה שבדרום קוריאה, במהלך תקופת הכיבוש היפני בקוריאה.
צ'ון היה הבן הרביעי מתוך עשרה ילדים לצ'ון סאנג-וו וקים ג'ונג-מון. שני אחיו הגדולים של צ'ון, יהול-הוואן וקיו-גון, נהרגו בתאונה כשהיה תינוק.
צ'ון גדל כשהוא מכיר רק את קי-הוואן כאחיו הגדול.

צ'ון נכנס לאקדמיה הצבאית הקוריאנית בשנת 1951. לאחר סיום לימודיו בשנת 1955, הפך לקצין חי"ר ובשנת 1958 נישא ללי סון ג'ה, בתו של תא"ל לי קיו דונג. צ'ון פיקד על אוגדה דרום קוריאנית בדרום וייטנאם במלחמת וייטנאם. לאחר שפאק צ'ונג-הי תפס את השלטון בשנת 1961, שימש צ'ון כמזכיר שירות המדינה של החונטה, ובשנת 1963, עם שיקום הממשל האזרחי, כראש המטה של סוכנות הביון המרכזית הקוריאנית (KCIA), שירות המודיעין הלאומי). הוא כיהן בתפקידים רשמיים שונים אחרים ועלה לדרגת תא"ל בשנת 1978.

נפטר ב-23 בנובמבר 2021.

==קישורים חיצוניים==

==הערות שוליים==

קטגוריה:נשיאי קוריאה הדרומית
קטגוריה:ילידי 1931
קטגוריה:נפטרים ב-2021
קטגוריה:דרום קוריאנים שנפטרו במאה ה-21
תנין האלי

תנין האלי או תנין גינאה החדשה דרומי (שם מדעי: Crocodylus halli) הוא מין של תנין החי רק בגינאה החדשה.

== מאפיינים ==
תנין גינאה החדשה יכול להגיע לאורך של ולשקול בין 40 ל-100 ק"ג, אך נחשב לקטן ביחס למינים אחרים בסוגו, ביניהם נמצא תנין הים, הגדול בזוחלים, המגיע לאורך של שבעה מטרים ומצוי גם הוא בגינאה החדשה ומאיים על תנינים קטנים או איטיים. תנינים אלה אפורים בצבעם ובעלי לסתות גדולות ושיניים חדות הבולטות החוצה גם כשהפה סגור.

התנין מצוי בחלק הדרומי של גינאה החדשה.

התנין הוא טורף המחפש טרף קטן או בינוני כמו פרוקי-רגליים שונים כמו חרקים, חסילונים וסרטנים, חלזונות מים מתוקים, דו-חיים, לטאות, נחשים, עופות, דגים, זוחלים ויונקים קטנים עד בינוניים. התנין תוקף טרף שמתקרב למים או מחפש בקרקעית המים רכיכות וסרטנים. כמו כן הוא יכול לקפוץ מעלה ולחטוף עטלפים או ציפורים מנמיכי עוף. הוא אינו מסוכן לאדם.

תנין גינאה החדשה מצוי בשתי אוכלוסיות נפרדות בצפון ודרום האי, כשביניהן מפריד רכס הרים (שהוא כמעט בלתי עביר לתנינים). מחקר שפורסם ב-2019 קבע ששתי האוכלוסיות מייצגים מינים נפרדים, והאוכלוסייה הדרומית הוגדרה כמין חדש, תנין האלי (Crocodylus halli), על שם המדען שחקר אותם.
== קישורים חיצוניים ==

==הערות שוליים==

קטגוריה:תניניים
קטגוריה:פפואה גינאה החדשה: זוחלים
קטגוריה:מגה-פאונה של אוקיאניה
קטגוריה:פפואה גינאה החדשה: בעלי חיים אנדמיים
קטגוריה:בעלי חיים שתוארו ב-2019
טולו (שפה)

כתובת בטילגארי
טולו () היא שפה דראווידית המדוברת על ידי לאום הטולו שבמדינת קרנאטקה שבדרום הודו.

על פי מפקד האוכלוסין שנערך בהודו בשנת 2011 ישנם 1,846,427 דוברי טולו בהודו. נכון להערכה שפורסמה בשנת 2009 ישנם בין 3 ל-5 מיליון דוברי טולו בעולם. ישנו קושי מסוים בספירות מספר דוברי הטולו כיוון שרובם היגרו מאזורם הטבעי וכיום נספרים כדוברי קאנדה שהיא שפת דראווידית קרובה.

בלשנים סוברים שמשמעות המילה "טולו" היא "הקשורים למים" בהסתמך על מילים מסוימות מקנאדה וטמילית.

התבליטים העתיקים ביותר בשפה הם מאזור המאה ה-14 או המאה ה-15 לספירה. התבליטים חרוטים באותיות טיגאלריות ומצויים ליד העיר בארקור שהייתה בירת אזור טולו נאדו בתקופת אימפריית ויג'איאנגר. ברם, כיום אותיות טיגאלריות אינן בשימוש והשפה נכתבת באלפבית הקאנדי. אף על פי שלשפה יש אלפבית לא רשמי, השפה ידועה בשל סוג סיפורת המועברת בעל פה מדור לדור בצורה הנקראת "פדאנה".

==הגיית השפה==
כמו בשפות דראווידיות אחרות, בטולו ישנן חמש תנועות קצרות וחמש תנועות ארוכות: (a, ā, e, ē, u, ū, i, ī, o, ō) וכל משפט בשפה בנוי מנושא ונשוא.

{| class="wikitable" style="text-align:center;"
|+תנועות
|-
!rowspan="3"|&nbsp;
!colspan="2" rowspan="2"|תנועה קדמית
!colspan="4"|תנועה אחורית
|-
!colspan="2"|מעוגלת
!colspan="2"|לא מעוגלת
|-
!קצרה
!ארוכה
!קצרה
!ארוכה
!קצרה
!ארוכה
|-
!style="text-align:left"|סגורה
||||||||| ()||&nbsp;
|-
!style="text-align:left"|אמצעית
|||||||||&nbsp;||&nbsp;
|-
!style="text-align:left"|פתוחה
| ()|| ()||||||&nbsp;||&nbsp;
|}

==ניבים==
לשפה יש ארבעה ניבים הדומים אחד לשני במידה רבה:

# טולו נפוצה: טולו נפוצה היא הניב המדובר ביותר של שפת הטולו ומשמש במסחר, תעשייה ודיבור יומיומי. הניב עצמו מחולק לשבע קבוצות:
## טולו אמצעית
## טולו צפון-מערבית
## טולו צפון-מזרחית
## טולו דרומית
## טולו דרום-מזרחית
## טולו דרום-מערבית
## טולו דרום-אמצעית
# טולו בראהמין - מדוברת על ידי שלוש קהילות הבראהמין ומושפעת מסנסקריט.
# ג'יין
# גיריג'אן

==קישורים חיצוניים==

* 

==הערות שוליים==

קטגוריה:הודו: שפות
קטגוריה:שפות דראווידיות
פלפלון

פִּלְפְּלוֹן (שם מדעי: Schinus) הוא סוג של עצים ושיחים המונה 34 מינים ממשפחת האלתיים. צמחים מסוג זה מכונים לעיתים "עצי פלפל" (Peppertree). הסוג, שמוצאו מפרו ועד ברזיל ועד דרום אמריקה הדרומית הופץ והתפשט באזורים רבים בעולם<ref></ref>. חלק ממיניו נחשבים כמינים פולשים, למשל פלפלון דמוי-אלה.

חלק ממיני הפלפלון משמשים להפקת תבלינים.

== מאפיינים ==
שיחים או עצים דו-ביתיים או פוליגמיים בעלי שרף. צמי אור מלא, עמדים בקרה, בשרב, בגיר ובמליחות<ref name=":0"></ref>.

חסרים לוואים.

העלים מסורגים, מורכבים-מנוצים למספר בלתי זוגי של עלעלים, לעיתים רחוקות פשוטים (פלפלון נטוי). ציר העלה לעיתים מכונף (פלפלון מכונף, פלפלון דמוי-אלה) או אינו מורחב לכנף (פלפלון בכות). העלעלים תמימים או משוננים קלות, קירחים וללא ריח. ריח השרף מורגש בביסי העלה(הבסיס המחובר לענף או בשעת מלילת התפרחת.

פרחים קטנים, נכונים, לבנים וערוכים במכבדים.

הגביע קצר בעל 5 אונות, עלי כותרת 5, אבקנים 10 בשני דורים.

השחלה עילית, יושבת, בעלת מגורה אחת, ביצית אחת ו-3 עמודי עלי.

הפרי בית גלעין כדורי.

== שמות ==
השם "פלפלון" ניתן לסוג schinus  במילון "צמחי ארץ ישראל – שמות המשפחות והסוגים" משנת 1946 בסעיף 819, וגם את השם פלפלון בכות בסעיף הבא<ref></ref>. השם פלפלון דמוי-אלה ניתן במילון "צמחי ארץ ישראל" משנת 2003.

== מינים שגדלים בישראל ==

# פלפלון בכות (Schinus Molle) המכונה גם פלפלון קליפורניה או פלפלון רך, גדל בצידי הדרכים אך לא יצר אוכלוסיות גדולות עדיין. ראו הרחבה בערך.
# פלפלון דמוי-אלה (Schinus terebinthifolius) - הובא לישראל כצמח נוי, והתפשט כפליט תרבות. ראו הרחבה בערך.
# פלפלון נטוי (Schinus polygama <small>(Cav.) Cabrera</small>) - מין שמוצאו בארגנטינה וצ'ילה והתאקלם בקליפורניה ובטדז'יקיסטן. עליו אינם מנוצים אלא פשוטים מוארכים או דמוי ביצה הפוכה ואורכם 10 עד 25 מ"מ. בעל ענפים משולשלים פחות או יותר. הפרחים צהובים וערוכים התפרחות חיקיות. הפרי ארגמני אדום<ref name=":0" />.
# פלפלון מכונף (Schinus lentiscifolia <small>Marchand</small>) - מין שמוצאו צפון מזרח ארגנטינה, דרום ברזיל, ברזיל דרום, פרגוואי, אורוגוואי. ציר עלה מכונף, העלים מנוצים, בעלי 4 עד 6 זוגות עלעלים. הפרחים הלבנים ערוכים במכבד דליל. הפרי ורוד או לבנבן<ref name=":0" />.

== מינים נבחרים ==

*Schinus engleri - מין הנפוץ בארגנטינה, ברזיל ואורוגוואי. מאוים עקב פגיעה בבתי הגידול שלו.
* Schinus pearcei - מין הנפוץ בבוליביה, צ'ילה ופרו.
* Schinus venturi - מין המצוי בארגנטינה ובבוליביה מאוים עקב פגיעה בבתי הגידול שלו.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:אלתיים
תהילים קמ"א

תהילים קמ"א הוא המזמור ה-141 בתהילים. (לפי המספור בוולגטה ובתרגום השבעים, המזמור ממוספר כמזמור ה-142)

==תוכן המזמור ומבנהו==
יש המסווגים את המזמור כקינת יחיד. יש הטוענים כי עיקרו של מזמור זה הוא פנייה לאל מאדם החף מפשע המבקש את זיכויו. בעל המזמור מספר בשיר כי האויבים מבקשים לצוד אותו כפי שחיה ניצודה.

יש המחלקים את המזמור לשלושה חלקים:
{| class="wikitable"
|-
! פסוקים !! כותרת
|-
| א' - ב' || בעל המזמור בפנייה לאל שימהר ויאזין לתפילתו
|-
| ג' - ז' || בקשת המשורר מה' שימנע ממנו ללכת בדרך רעה
|-
| ח' - י' || המשורר שם את מבטחו באל
|}

המזמור הושר בפי הפרברים למנגינה שחוברה על ידי מנוס חאג'ידאקיס.

==בתפילה היהודית==
הפסוק "תיכון תפילתי קטורת לפניך, משאת כפי מנחת ערב". משמש למנהג עדות המזרח כפסוק הנאמר אחרי אמירת "אשרי יושבי ביתך" ולפני אמירת חצי קדיש הנאמר לפני תפילת העמידה בתפילת מנחה.

יהודי תימן נוהגים לומר בין תפילת מנחה לתפילת ערבית את פרקי קמ"א וקמ"ב בתהילים.

==קישורים חיצוניים==

* [https://www.929.org.il/page/708 תהילים קמ"א] באתר 929 - תנ"ך ביחד

==הערות שוליים==

קמא
ויליאם בייליס

סר ויליאם מדוק בייליס (באנגלית: William Maddock Bayliss; 2 במאי 1860 – 27 באוגוסט 1924) היה פיזיולוג אנגלי מחלוצי חקר האנדוקרינולוגיה. טבע את המושג 'הורמון'. יחד עם ארנסט סטארלינג, מגלה ההורמון סקרטין.

== ביוגרפיה ==
ויליאם בייליס נולד בוונסברי, סטאפורדשייר וגדל בלונדון. התחיל ללמוד רפואה ביוניברסיטי קולג' לונדון בשנת 1880, אך נשר מהלימודים לאחר שנכשל בלימודי אנטומיה. לבייליס תואר ראשון בפיזיולוגיה מודהאם קולג' שבאוניברסיטת אוקספורד, שם חקר שינויים חשמליים במערכת העצבים בעקבות הפרשת רוק תחת הפיזיולוג ג'ון בורדון סנדרסון. בשנת 1888 חזר ליוניברסיטי קולג' כעוזרו של אדוארד שארפי-שפר. בשנת 1890 החל לשתף פעולה עם ארנסט סטארלינג בחקר הפעילות החשמלית של הלב, בפרט בחקר לחצים בעורקים ובנימים. בשנת 1897 הם שינו את כיוון המחקר, והתמקדו בהשפעת מערכת העצבים על עיכול מזון.

באותה תקופה היה ידוע שבלוטת הלבלב מפרישה מיצים מעכלים בתגובה למעבר המזון במערכת העיכול. ידעו שהזרקת חומצה הידרוכלורית לנהור המעי עוררה הפרשת על ידי הלבלב ואילו הזרקתה לדם לא הניבה תגובה, אך לא ידעו למה. בייליס וסטארלינג שיערו שמערכת העצבים היא שמבקרת את הפרשת מיצי הלבלב, אך ניתוק העצבים הרלוונטיים לא שינה את התגובה. לאחר מכן הם ניסו להזריק למעי תמצית שהכילה דגימה של רירית מעיים וחול המכיל חומצה הידרוכלורית, והדבר הוביל להפרשה ניכרת של מיצי לבלב. הם בודדו את החומר הכימי האחראי על ההפרשה וכינו אותו סקרטין; חומרים כימיים מסוג זה, שיכולים להשפיע על איברים או על מערכות הרחוקים מהמקום בו הופרשו, בייליס כינה הורמונים.

בשנת 1911 ייסד את החברה הביוכימית (The Biochemical Society).

בשנת 1912 נוצרה עבורו משרת פרופסור לפיזיולוגיה כללית ביוניברסיטי קולג'.

בשנת 1916 פרסם מאמר בנושא טיפול בהלם. הלם נגרם בעקבות ירידה בלחץ הדם, אשר נגרמת בשל ירידה בנפח הדם (לפי חוק פרנק-סטרלינג). תמיסת מלח תוך ורידית יכולה להעלות את לחץ הדם, אך רק לפרק זמן קצר ונמצא שהיא לא עזרה בריפוי תסמיני ההלם. בייליס הוכיח כי אם תמיסת המלח מכילה חמישה אחוז ג'לטין או גומי ערבי, עליית לחץ הדם מתרחשת לאורך זמן וההלם פוחת. מסקנות המאמר יושמו במלחמת העולם הראשונה.

בשנת 1919 פרסם את ספר הלימוד המשפיע "עקרונות הפיזיולוגיה הכללית", שאותם הגדיר כתהליכים המשותפים לכל היצורים החיים. הספר יצא בארבע מהדורות ועודכן לאחר מותו.

== פרסים והוקרות ==
בייליס היה עמית בחברה המלכותית מאז יוני 1903. זכה במדליה המלכותית בשנת 1911 ובמדליית קופלי בשנת 1919.

בשנת 1922 קיבל תואר אבירות על תרומתו לרפואה.

== ראו גם ==
* סקרטין

== לקריאה נוספת ==
* 
* 
* 
* 
* 
* 
* 
* 
* 

== קישורים חיצוניים ==

* [http://vlp.mpiwg-berlin.mpg.de/people/data?id=per47 ביוגרפיה וביבליוגרפיה] במעבדה הווירטואלית של מכון מקס פלאנק
* 

קטגוריה:עמיתי החברה המלכותית
קטגוריה:זוכי המדליה המלכותית
קטגוריה:אבירים בריטים
קטגוריה:זוכי מדליית קופלי
קטגוריה:בריטים שנולדו ב-1860
קטגוריה:בריטים שנפטרו ב-1924
גרנד פרי קוויבק

גרנד פרי קוויבק (באנגלית: "Grand Prix Cycliste de Québec") הוא מרוץ אופניים קנדי חד יומי, שנערך בחודש ספטמבר מאז 2010 שמתחיל ונגמר בקוויבק. המרוץ הוא חלק מסבב מרוצי הוורלד טור. המנצח הראשון במרוץ הוא תומא ווקלר הצרפתי.

ביחד עם גרנד פרי מונטריאול, שני המרוצים נחשבים לצמד ומאורגנים על ידי אותה חברה. סיימון גרנס האוסטרלי היה הרוכב הראשון שניצח בשני המרוצים באותה שנה (ב-2014). ב-2018, הפך מייקל מת'יוס לרוכב השני שמנצח בשני המרוצים באותה השנה.

== מסלול ==
באופן לא אופייני, המרוץ (בניגוד לרוב המרוצים החד יומיים) מתקיים במתכונת של הקפות בתוך קוויבק. 11 הקפות, שכל הקפה היא 18.1 ק"מ ובמהלכם הרוכבים עוברים בארבעה טיפוסים שונים.

== מנצחים ==

{|class="wikitable"
!שנה!!רוכב||קבוצה
|-
|2010||תומא ווקלר||טלקום
|-
|2011||פיליפ ז'ילבר||קוויק סטפ
|-
|2012||סיימון גרנס||אוריקה - גרין אדג'
|-
|2013||רוברט חסינק||בלקין
|-
|2014||סיימון גרנס||אוריקה - גרין אדג'
|-
|2015||ריגוברטו אוראן||קוויק סטפ
|-
|2016||פטר סאגאן||טינקוף
|-
|2017||פטר סאגאן||בורה - האנסגרוא
|-
|2018||מייקל מת'יוס||סאנווב
|-
|2019||מייקל מת'יוס||סאנווב
|-
|2022||בנואה קונפרואה||AG2R Citroën
|-
|2023||ארנו דה לי||לוטו–דסטני
|}

== קישורים חיצוניים ==

* 

==הערות שוליים==

קטגוריה:מרוצי אופניים
קטגוריה:קוויבק: ספורט
קטגוריה:מרוצי_וורלד_טור
קורוך

קורוך (कुड़ुख़) היא שפה דראווידית המדוברת על ידי הקבוצה האתנית קורוך באזורים שונים בג'הרקאנד, מאדהיה פרדש, צ'האטיסגאר, אודישה, ביהר ומערב בנגל שבהודו. בנוסף להם ישנם 65,000 דוברים נוספים בבנגלדש, 28,000 בנפאל וכ-5,000 בבהוטן.

קורוך נכתבת בדוונאגרי, דבר המשותף להרבה שפות הודו-אריות כמו הינדי וסנסקריט. כתב הטולונג סיקי גם בשימוש אך בהיקף קטן יותר, והוא ייחודי לשפה.

==הגיית השפה==
===תנועות===
בקורוך ישנן חמש תנועות:
{| class="wikitable" style="text-align: center"
|+
התנועות בקורוך
!
!קדמית
!
!אחורית
|-
!סגורה
|/i/
|
|/u/
|-
!אמצעית
|/e/
|
|/o/
|-
!פתוחה
|
|/a/
|
|}
===משפטים בסיסיים===
{| class="wikitable"
|-
! משפטים !! תרגום בעברית
|-
| Nighai ender name hike? || מה השם שלך ?
|-
|Nin ekase raadeen? || מה שמך? (נקבה)
|-
|Nin ekase raadai?
 || מה שמך? (זכר)
|-
|En kodem radan.
 || אני בסדר
|-
|Ikya kaalgadeen ?
 || לאן את הולכת?
|-
|Ikya Kaalgadai ?
 || לאן אתה הולך?
|-
|Endra manja? || מה קרה?
|-
|Hae || כן
|-
|Mala || לא
|-
|En Onna Lagdan. || אני אוכל/ת.
|-
|Neen Mookha. || את/ה אוכל/ת.
|-
|Aar onna lagnar. || הם/ן אוכלים/אוכלות.
|}

==קישורים חיצוניים==
* 

קטגוריה:הודו: שפות
קטגוריה:שפות דראווידיות
תנין בורנאו

תנין בורנאו (שם מדעי: Crocodylus raninus) הוא מין של זוחל מהסוג תנין שבמשפחת התניניים החי בטבע רק באי בורנאו שבדרום-מזרח אסיה. ישנה מחלוקת על קיומו של מין זה כאשר חלק מהחוקרים רואים בפרטים ממין זה כשייכים למינים תנין הים, תנין סיאמי או תנין גינאה החדשה. 

המין קיבל שמות מדעיים כבר ב-1844 אך שמות אלה נחשבו לשמות נרדפים לתנין הים. משמעות שמו המדעי של התנין C. raninus הוא "צפרדע" (Rana). מספר מדענים הציגו שורה של הבדלים בין תניני בורנאו לתניני הים שעל פיהם צריך להפרידו למין עצמאי.<ref></ref>

לא ידוע על תנין זה הרבה, למעט שהוא אנדמי לבורנאו, שם הוא חי במים מתוקים.

==קישורים חיצוניים==

* [https://www.speciesplus.net/#/taxon_concepts/8560/legal תנין בורנאו באתר +speciesp] 
* [https://www.gbif.org/species/7441365 Crocodylus raninus באתר Global Biodiversity Information Facility] 

== הערות שוליים ==

קטגוריה:בעלי חיים שתוארו ב-1844
קטגוריה:טקסונים שתוארו בידי סלומון מולר
קטגוריה:תניניים
קטגוריה:בורנאו: בעלי חיים אנדמיים
קטגוריה:בורנאו: זוחלים
קטגוריה:מגה-פאונה של אירואסיה
קטגוריה:פאונת מים מתוקים בדרום-מזרח אסיה
גרנד פרי מונטריאול

גרנד פרי מונטריאול (באנגלית: Grand Prix Cycliste de Montréal)
הוא מרוץ אופניים קנדי חד יומי, שנערך בחודש ספטמבר מאז 2010 שמתחיל ונגמר במונטריאול. המרוץ הוא חלק מסבב מרוצי UCI World Tour. המנצח הראשון במרוץ הוא רוברט חסינק ההולנדי.

ביחד עם גרנד פרי קוויבק, שני המרוצים נחשבים לצמד ומאורגנים על ידי אותה חברה. סיימון גרנס האוסטרלי היה הרוכב הראשון שניצח בשני המרוצים באותה שנה (ב-2014). ב-2018, הפך מייקל מת'יוס לרוכב השני שמנצח בשני המרוצים באותה השנה.

== מסלול ==
באופן לא אופייני, המרוץ (בניגוד לרוב המרוצים החד יומיים) מתקיים במתכונת של הקפות בתוך מונטריאול. 17 הקפות, שכל הקפה היא 12.1 ק"מ ובמהלכם הרוכבים עוברים בשלושה טיפוסים שונים.

== מנצחים ==

{|class="wikitable"
!שנה!!רוכב||קבוצה
|-
|2010||רוברט חסינק||ראבובאנק
|-
|2011||רוי קושטה||מוביסטאר
|-
|2012||לארס פיטר נורדהוג||קבוצת אינאוס
|-
|2013||פטר סאגאן||קנונדייל
|-
|2014||סיימון גרנס||אוריקה גרין אדג'
|-
|2015||טים וולנס||לוטו סודאל
|-
|2016||גרג ואן אוורמאט||בי.אמ.סי
|-
|2017||דייגו אוליסי||יו.איי.אי אמירטס
|-
|2018||מייקל מת'יוס||סאנווב
|-
|2019||גרג ואן אוורמאט||צה.צה.צה
|-
|2022||טאדיי פוגאצ'אר||יו. איי. אי. אמירטס
|-
|2023||אדם ייטס||יו.איי.אי אמירטס
|}

== קישורים חיצוניים ==

* 

==הערות שוליים==

קטגוריה:מרוצי אופניים
קטגוריה:מונטריאול: ספורט
קטגוריה:מרוצי וורלד טור
מריה (שפה)

מריה או מדיה (Madiya / Maria) היא שפה דראווידית המדוברת בהודו. לעיתים השפה נחשבת כניב של גונדי.<ref name=":0"></ref> נכון לשנת 2000, ישנם 165,000 דוברי מריה ו-23,700 דוברי היל מריה שהוא ניב של השפה. רוב דוברי השפה גרים בצ'האטיסגאר ורוב דוברי השפה אינם יודעים קרוא וכתוב.<ref>Selon [http://www.ethnologue.com/show_language.asp?code=mrr Ethnologue]</ref>

==הגיית השפה==
===תנועות===
{| class="wikitable" border="1"
|- align="center" cellpadding="4"
!
! קדמיות
! אמצעיות
! אחוריות
|- align="center"
! סגורות
| 
|
| 
|- align="center"
! אמצעיות
| 
|
| 
|- align="center"
! פתוחות
|
| 
|
|}

===עיצורים===
{| class="wikitable"
!
!קוליות
!שפתיים
!מכתשיים
!כפופים
!חכיים
!וילוניים
|-
! rowspan="2" |סותמים
!אטומים
|p
|t
|ʈ
|
|k
|-
!קוליים
|b
|d
|ɖ
|
|g
|-
! rowspan="2" |מחוככים
!אטומים
|
|
|
|t͡ʃ
|
|-
!קוליים
|
|
|
|d͡ʒ
|
|-
! colspan="2" |חוככים
|
|s
|
|
|
|-
! colspan="2" |אפיים
|m
|n
|
|ɲ
|
|-
! colspan="2" |מקורבים
|w
|l
|ɽ
|j
|
|-
! colspan="2" |רוטטים
|r
|
|
|
|
|}
בחלק מהדיאלקטים יש 3 עיצורים נוספים: סותם סדקי [ʔ], כפוף אפי [ɳ] וענבלי רוטט [ʀ].

==הערות שוליים==

קטגוריה:הודו: שפות
קטגוריה:שפות דראווידיות
קודאבה טאק

קודאבה טאק (ಕೊಡವ ತಕ್ಕ್ Kodava takk) היא שפה דראווידית המדוברת על ידי תושבי מחוז קודאגו שבמדינת קרנאטקה שבדרום הודו. השפה היא שפה בסיכון ובעלת שני ניבים: מנדלה וקיגאט. בקודאבה יש חריגות מרוב השפות הדראווידיות האחרות, למשל ברוב השפות הדראווידיות ישנן 5 תנועות קצרות ו-5 תנועות ארוכות בעוד שבקודאבה ישנן 2 תנועות נוספות. במפקד האוכלוסין שנערך בהודו בשנת 2011 נמצא כי לשפה ישנם 113,857 דוברים. <ref></ref>

בשפה מתקיימת תעשיית קולנוע קטנה, הסרט הראשון בשפה יצא לאור בשנת 1972 ובנוסף אליו הופקו מספר סרטים אחרים.
==הגיית השפה==
===תנועות===
בקודאבה ישנן 14 תנועות:
{| class="wikitable" style="text-align:center"
! rowspan="2" |
! rowspan="2" |קדמיות
! rowspan="2" |מרכזיות
! colspan="2" |אחוריות
|-
!<small>לא-מעוגלות</small>
!Roundedness|<small>מעוגלות</small>
|-
!סגורות
|i
|ɨ
|ɯ
|u
|-
!כמעט - סגורות
|ɪ
|
|
|ʊ
|-
!אמצעיות - סגורות
|e
|
|
|
|-
!אמצעיות
|
|ə
|
|
|-
!פתוחות - אמצעיות
|ɛ
|
|ʌ
|ɔ
|-
!פתוחות
|a
|
|ɑ
|
|}
===מילים בסיסיות===

{| class="wikitable"
|-
! קודאבה
! קאנדה
! עברית
|-
| Kinha
| Huduga
| ילד
|-
| Poyi
| Hogu
| לך
|-
| Karri
| Saaru
| קארי (מאכל)
|-
|Koole
|Akki
|אורז
|-
| Ide
| Ide
| לשמור
|-
| Thimbake
| Tinnakke
| לאכול
|-
| Koolli
| Snana
| להתקלח
|-
| Und
| Ide
| היש? הישנן? הישנם?
|-

| Ullo
| Iddene
| אני שם
|-
| Bandan Ullo
| Baruta iddene
| אני בא
|-
| Yenne Ulliya?
| Hege iddiya?
| מה נשמע?
|-
|Māṅge
|Maavu
|מנגו (פרי)
|-
|Kaḷḷa
|Kaḷla
|גנב
|-
|Sooroole
|Modalu
|ראשון
|-
|Mūle
|Mūle
|פינה
|-
|Āme
|Āme
|צב יבשה
|-
|Bēli
|Bēli
|גדר
|-
|Chatte
|Sante
|שוק
|-
|Ēni
|Ēni
|סולם
|-
|Gaali
|Gaali
|רוח
|-
|Tha
|Kodi
|לתת
|-
|Kaapi
|Kaapi
|קפה
|-
|Paado
|Haadu
|לשיר
|}
{| class="wikitable"
|-
| אימא
| Amma/ Avvo
|-
| אבא
| Appa/ Ayya/ Pappo/ Appayya
|-
| סבא
| Thatha / Daddappayya
|-
| סבתא
| Avvayya / Avva / Thaayi /Thathi
|-
| חם
| Manvo
|-
| חמות
| Manvi / Manyi
|-
| גיס (מבוגר יותר)
| Bavo
|-
| גיסה (מבוגרת יותר)
| Mommo
|-
| אח (מבוגר יותר)
| Annaiah
|-
| אחות (מבוגרת יותר)
| Akkaiah
|-
| אח (צעיר יותר)
| Thammo
|-
| אחות (צעירה יותר)
| Thange
|-
| אישה (רעיה)
| Ponne
|-
| בעל
| Wadiyye
|-
| בן
| Movonvo
|-
| בת
| Mova
|}

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הודו: שפות
קטגוריה:שפות דראווידיות
רמפייג'

רמפייג (Rampage) הוא טיל אוויר-קרקע לטווח בינוני-ארוך מתוצרת משותפת של תעש מערכות ומפעל מלמ של התעשייה האווירית, שנועד לפגיעה מדויקת במטרות איכות כגון מפקדות אויב, סוללות טילים וארטילריה ומתקני מכ"ם ותקשורת. הטיל משתמש במספר מערכות ניווט ומגיע למהירות על-קולית, דבר שמקשה מאוד על שיבושו או יירוטו. רמפייג' מבוסס על אקסטרא ("נוגה") של תעש מערכות ונמצאת בשירות חיל האוויר הישראלי, שלפי פרסומים זרים עשה בו שימוש בסכסוך האיראני-ישראלי בתקיפות בסוריה המיוחסות לישראל.

קוטר הטיל ואורכו כ-. משקלו בשיגור הוא והוא נושא ראש קרבי עם חומר נפץ מרסק במשקל של 150 ק"ג. הוא בעל טווח של כ-145 קילומטר ודיוק גבוה (לפי ההערכות CEP < 10 m). הטיל מוצע במספר ראשי קרב ובהם פצצונות רסס ורש"ק חדירה, תוך שימוש בטכנולוגיות מתקדמות וייחודיות. רמפייג' מונחה על ידי מערכת ניווט אינרציאלית וכן GPS. יש לו מערכות ניווט נוספות לגיבוי למקרה שהאויב מפעיל שבש או חוסם GPS.

הרמפייג' נמצא בשירות חיל האוויר הישראלי וניתן לשיגור ממטוסי F-15, F-16I סופה ו-F-35I שבשירות החיל. אף על פי שרשמית הטיל נכנס לייצור סדיר ושימוש מבצעי רק ב-2019, לפי הערכות כבר נעשה בו שימוש מבצעי בתקיפות המיוחסות לצה"ל שנעשו בזמנים מוקדמים יותר.

ביולי 2023 פורסם כי בריטניה שוקלת להחליף את טילי השיוט שלה בטילים על-קוליים ישראליים מדגם  רמפייג'<ref></ref>.

בספטמבר 2023 פורסם כי הודו רכשה מישראל את הטיל ובמאי 2024 פורסם שהוא עתיד להכנס בקרוב לשירות מבצעי.<ref></ref>

לפי הערכות, בתקיפה הישראלית באיראן בלילה שבין ה-18 ל-19 באפריל 2024 נעשה שימוש ברמפייג' ששוגר מחמקן F-35I לשם פגיעה בסוללת טילי נ"מ מדגם S-300 בבסיס אווירי באיספהאן. לפי הערכות אחרות, נעשה בתקיפה זו שימוש בטילים מסוג אנקור כחול<ref></ref>.

== משתמשים ==

* - בסרטוני התדמית לטיל המיועדים לייצוא מצויין כי הטיל מוטל מ F-16
* - במהלך שנת 2024 הוכנס הטיל לשירות מבצעי

== קישורים חיצוניים ==
* [https://nationalinterest.org/blog/buzz/hypersonic-missiles-israels-f-35s-are-upping-ante-syria-87261 With Hypersonic Missiles, Israel's F-35s Are Upping The Ante In Syria], כתבה של The National Interest, אוקטובר 2019
* [https://www.thedrive.com/the-war-zone/21448/israel-turns-artillery-rocket-into-supersonic-rampage-air-launched-stand-off-weapon Israel Turns Artillery Rocket Into Supersonic 'Rampage' Air-Launched Stand-Off Weapon], אתר The Drive, יוני 2018
*

== הערות שוליים ==

קטגוריה:חיל האוויר הישראלי: אמצעי לחימה
קטגוריה:טילים ישראליים
קטגוריה:התעשייה הצבאית: מוצרים
קטגוריה:מוצרי מפעל מלמ
מפרץ בול

מפרץ בול (באנגלית: Buls Bay) הוא מפרץ רחב, בצידו המזרחי של האי ברבנט בארכיפלג פאלמר שבאנטארקטיקה. 

רוחבו של המפרץ 4 קילומטרים. 

המפרץ מצוי צפונית לנקודת ד'אורסל. 

== היסטוריה ==
=== גילוי המפרץ ===
המפרץ התגלה על ידי המשלחת האנטארקטית הבלגית (אשר חקרה את אנטארקטיקה בין השנים 1897 - 1899) בפיקודו של אדריאן דה ז'רלאש. 

המפרץ נסקר ומופה על ידי סקר שטחי חסות איי פוקלנד באפריל 1955; משלחת הסקר האווירי של שטחי חסות איי פוקלנד צילמה מהאוויר את האזור בשנים 1956–1957.

=== מקור השם ===
ז'ארלש קרא למפרץ על שמו של שארל בול (Charles Buls), ראש עיריית בריסל, אשר תמך במשלחת האנטארקטית הבלגית.

== לקריאה נוספת ==
<div class="mw-content-ltr">• International Symposium on Antarctic Earth, [https://books.google.co.il/books?id=D0zjDidZnO4C&pg=PA516&lpg=PA516&dq=%22Buls+Bay%22&source=bl&ots=8k-rYb3nFK&sig=ACfU3U0AjKpB0OcwGp6lRY2EqLIG-R_Bnw&hl=en&sa=X&ved=2ahUKEwiN_ICh_Z7lAhWRblAKHTi4Bdg4ChDoATAAegQICRAB#v=onepage&q=%22Buls%20Bay%22&f=false Geological Evolution of Antarctica], Sciences 5th : 1987 : Cambridge, England, P 516</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2139 מפרץ בול] באתר הסקר הגאולוגי של ארצות הברית
* [http://soki.aad.gov.au/aadc/gaz/display_name.cfm?gaz_id=123083 מפרץ בול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2039&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ בול] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.33408317558892,-64.38138451062261,13&?query=&?map_type=hybrid תצלום לוויין של אזור מפרץ בול, תוך סימון אתרים נוספים באזור] באתר copernix
* [https://geografiainfo.es/nombres_geograficos/antname.php?uni=2139&fid=antgeo_104 תצלום לוויין של אזור מפרץ בול]
* [https://www.yr.no/place/Antarctica/Other/Buls_Bay/ תחזית מזג אוויר עדכנית עבור מפרץ בול]

== הערות שוליים ==

בול
אמא בהזמנה

אמא בהזמנה (באנגלית: Instant Mom) הייתה קומדיית מצבים אמריקאית של ניקלודיאון, ששודרה למשך 3 עונות בשנים 2013–2015.

== פרקים ==
{| class="wikitable"
|+פרקים
!עונה
!פרקים
!שידור פרק ראשון
!שידור פרק אחרון
|-
|1
|23
|29 בספטמבר 2013
|12 ביוני 2014
|-
|2
|16
|2 באוקטובר 2014
|3 ביוני 2015
|-
|3
|26
|19 בספטמבר 2015
|19 בדצמבר 2015
|}

== דמויות ==
*סטפני טרנר-פיליפס (טיה מאורי) האם החורגת החדשה ומנסה להיות הטובה ביותר שהיא יכולה להיות. היא בלוגרית אוכל ונערת מסיבות.
*צ'רלי פיליפס (מיכאל בואטמן) בעלה הגדול של סטפני שהוא רופא ואב לשלושה ילדים על ידי אשתו הראשונה.
*מגי טרנר (שריל לי ראלף) אמה של סטפני שלעיתים קרובות נוקמת בחייה האישיים של בתה, בדרך כלל עם ההסבר שהיא מנסה להפוך את סטפני חסרת הניסיון לאם טובה יותר כשיש משבר משפחתי.
*גבריאל "גבי" ביאטריס פיליפס (סידני פארק) האחות הבכורה והבת היחידה של סטפני וצ'רלי. היא בת 15 בתחילת הסדרה וכמו הרבה נערות מתבגרות, היא מאוד מודעת לאופנה. היא גם סטודנטית לכבוד חכמה מאוד. היא נתפסת כאדם הכי חכם, יפה, פופולרי, מוכשר, מצחיק ומסוגנן שאי פעם.
*ג'יימס פיליפס (טיילן ג’ייקוב ויליאמס) הוא אח האמצעי של גבי ואהרון. הוא ידוע כטריקסטר של המשפחה, ומושך לעיתים קרובות מעשי קונדס על אחיו וגם על הוריו. הוא לא מודה בכך, אבל הוא מקנא בעליונותו ובפופולריות של גבי ומנסה למשוך עליה מעשי קונדס, לעיתים קרובות כשהם מנותבים אליו מחדש.
*אהרון פיליפס (דאמאר קלהון) הוא האח הצעיר ביותר של גבי וג'יימס. הוא נתפס כילד הפועל הכי יפה בקרב כל בני המשפחה. כאשר הוא מבין זאת, הוא מתחיל להשתמש בזה לטובתו.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
| rowspan="1" style="text-align:center;" |2014
|20th Annual NAMIC Vision Awards
|קומדיה
|
|-
| rowspan="1" style="text-align:center;" |2015
|21st Annual NAMIC Vision Awards
|קומדיה
|
|}

== קישורים חיצוניים ==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קומדיות מצבים אמריקאיות
נקודת ד'אורסל

נקודת ד'אורסל (באנגלית: D'Ursel Point) היא לשון יבשה בחוף הדרום-מזרחי של האי ברבנט, בארכיפלג פאלמר שבאנטארקטיקה.

הלשון מהווה את הקצה הדרומי של הכניסה למפרץ בול.

נקודת ד'אורסל ממוקמת 2.4 קילומטרים מדרום-מערב למפרץ אביסנה.

== היסטוריה ==
=== גילוי לשון היבשה ===
לשון היבשה התגלתה על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899) בפיקודו של אדריאן דה ז'רלאש.

לשון היבשה נסקרה ומופתה בשנית על ידי סקר שטחי חסות איי פוקלנד באפריל 1955; משלחת הסקר האווירי של שטחי חסות איי פוקלנד צילמה מהאוויר את האזור בשנים 1956–1957

=== מקור השם ===
ז'ארלש קרא ללשון היבשה על שמו של הרוזן איפוליט ד'אורסל (Hippolyte d'Ursel) נשיא האגודה המלכותית לגאוגרפיה של בלגיה (Royal Belgian Society of Géographics), אשר תמך במשלחת הבלגית.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4190 נקודת ד'אורסל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108398 נקודת ד'אורסל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=3238&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת ד'אורסל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.365558599171386,-64.41963564964993,13&?query=&?map_type=hybrid תצלום לוויין של אזור נקודת ד'אורסל, תוך סימון אתרים נוספים באזור] באתר copernix

== הערות שוליים ==

ד'אורסל
קולאמי

קולאמי (בקולאמי: कोलामी ; באנגלית: Kolami) היא שפה דראווידית מרכזית שבטית המדוברת באזורים מהאראשטרה וטלנגאנה שבהודו. קולאמי היא השפה המדוברת ביותר מבין השפות הדראווידיות המרכזיות.

לקולאמי יש שמונה ניבים. המרכזי שבהם הוא "קולאמי הדרומית" שלעיתים נחשב כשפה שונה, לניב יש בין 60% ל-74% דמיון לשאר הניבים של קולאמי ולו כ-10,000 דוברים.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הודו: שפות
קטגוריה:שפות דראווידיות
קורומבה קאנדה

קורומבה קאנדה (באנגלית: Kannada Kurumba) היא שפה דראווידית מרכזית שבטית המדוברת על ידי שבט הקורומבאר . לעיתים השפה נחשבת כניב של קאנדה למרות השוני הרב ביניהן. דוברי קורומבה קאנדה מתגוררים בעיקר באזור טאמיל נאדו. קורומבה קאנדה דומה בכ-50% לשפה קורומבה אטאפדי.

לשפה יש שלושה ניבים עיקריים: קואימבטורה, דהארמפורי ופודוקוטאי.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הודו: שפות
קטגוריה:שפות דראווידיות
דיספור

דיספור היא עיר הבירה של מדינת אסאם שבצפון-מזרח הודו, שיחד עם עוד 7 מדינות מופרדות מהודו על ידי בנגלדש ובהוטן, ומקושרות במעבר יבשתי צר. העיר מהווה פרבר של העיר גוואהטי והייתה לבירת מדינה זו בשנת 1973, לאחר ששילונג נהפכה לבירת מדינת מגהלאיה שנוסדה על בסיס שטחים שנלקחו ממדינת אסאם.

==היסטוריה==
ב-7 ביוני 1972 הודיע הצ'יף מיניסטר שבירת מדינת אסאם תהיה דיספור. אבן הפינה לפרויקט עיר הבירה הונחה ב-2 באוקטובר 1972 על ידי המושל לשעבר של צ'נאי, שרל בישנו רם מדהל. ב-2 באוקטובר 1973 מזכירות ממשלת המדינה עברה לעיר הבירה החדשה. בשנת 1972 כ-20,000 אנשים על משפחותיהם הגיעו לעיר בעקבות הפיכתה לעיר בירה.

==קישורים חיצוניים==

* 

==הערות שוליים==

קטגוריה:הודו: ערים
קטגוריה:המדינות והטריטוריות של הודו: ערי בירה
קטגוריה:אסאם
הארי קוך

הארי קוך (בגרמנית: Harry Koch, נולד ב-15 בנובמבר 1969 בבמברג, שבגרמניה המערבית) הוא כדורגלן עבר גרמני ששיחק לאורך רוב הקריירה שלו בקייזרסלאוטרן בעמדת הבלם.

הארי קוך הוא אביו של הכדורגלן רובין קוך.

==קריירת מועדונים==
קוך החל לשחק כדורגל ברמות המקצועניות רק בגיל 26, אחרי ששיחק במועדונים SV האלשטאדט ו-TSV וסטנברגסרוית. בשנת 1995 חתם בפ.צ. קייזרסלאוטרן, ששיחקה אז בבונדסליגה ונחשבה מועדון צמרת בגרמניה באותם ימים.

כבר בעונת הבכורה שלו בקייזרסלאוטרן, 1995/96, הפך קוך לשחקן הרכב קבוע, אך רשם עם קבוצתו ירידת ליגה מפתיעה, בפעם הראשונה בהיסטוריה של המועדון. על אף ירידת הליגה, זכו קוך וקייזרסלאוטרן בגביע הגרמני באותה עונה, כשקוך שיחק 90 דקות בגמר, בו ניצחה קייזרסלאוטרן 0–1 את קרלסרוהה. בעונת 1996/97, קוך וקייזרסלאוטרן השתתפו בגביע אירופה למחזיקות גביע על אף היותם בבונדסליגה השנייה, והודחו בסיבוב הראשון על ידי הכוכב האדום בלגרד. בתום עונה זו, קוך וקייזרסלאוטרן סיימו במקום הראשון בבונדסליגה השנייה והעפילו בחזרה לבונדסליגה. בעונת 1997/98 קוך היה חלק מאליפות היסטורית של קייזרסלאוטרן כבר בעונת החזרה של הקבוצה לבונדסליגה, כשהוא משתף פעולה בהגנה עם מירוסלב קאדלץ, מיכאל שיונברג ואקסל רוס. בעונת 1998/99 סיימו קוך וקייזרסלאוטרן במקום החמישי בבונדסליגה, והגיעו עד לרבע גמר ליגת האלופות, שם הודחו במפגש כפול על ידי באיירן מינכן. בעונת 1999/00 קייזרסלאוטרן וקוך הגיעו לסיבוב השלישי בגביע אופ"א, והודחו שם על ידי לאנס, וסיימו שוב במקום החמישי בבונדסליגה. בעונת 2000/01 הגיעו קוך וקייזרסלאוטרן עד לחצי גמר גביע אופ"א, שם נחלו שתי תבוסות, 5-1 ו-1–4 לדפורטיבו אלאבס, והודחו מהמפעל. קוך הבקיע את השער לקייזרסלאוטרן בתבוסה 1–5. בבונדסליגה סיימו קוך וקייזרסלאוטרן במקום השמיני. בעונת 2001/02 סיימו קוך וקייזרסלאוטרן במקום השביעי בבונדסליגה. עונת 2002/03 הייתה האחרונה של קוך בקייזרסלאוטרן. בעונה זו הודחו קייזרסלאוטרן וקוך מהאינטרטוטו כבר בסיבוב הראשון על ידי טפליצה. בסיום אותה עונה, סיימו קוך וקייזרסלאוטרן במקום ה-14 בבונדסליגה. קוך עזב את הקבוצה בקיץ 2003 לאחר שמונה עונות.

בקיץ 2003, לאחר עזיבתו את קייזרסלאוטרן, עבר קוך לאיינטרכט טריר, ששיחקה אז בבונדסליגה השנייה. קוך ואיינטרכט טריר סיימו במקום ה-11 בעונת 2003/04, ונשרו לליגה הגרמנית השלישית בעונת 2004/05. עונת 2005/06 הייתה האחרונה של קוך באיינטרכט טריר ובכלל בכדורגל. בעונה זו טריר וקוך ירדו ליגה בפעם השנייה ברציפות, וקוך פרש מכדורגל בגיל 37.

==לאחר הפרישה==
קוך התנסה לאחר פרישתו כמאמן כדורגל, כשאימן החל משנת 2006 ועד לשנת 2011 את SV דורבאך.

==תארים==
עם קייזרסלאוטרן:
* אליפות הבונדסליגה: 1997/98
* אליפות הבונדסליגה השנייה: 1996/97
* הגביע הגרמני: 1995/96

== קישורים חיצוניים ==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קייזרסלאוטרן
קטגוריה:כדורגלני איינטרכט טריר
קטגוריה:מאמני כדורגל גרמנים
קטגוריה:גרמנים שנולדו ב-1969
מודוגה

מודוגה (באנגלית: Muduga) היא שפה דראווידית דרומית שבטית. השפה מושפעת בעיקר מקאנדה וטולו. אוצר המילים של השפה דומה בכ-82% לשפה קורומבה אטאפדי. כמו כן דוברי השפה משתמשים בשפת האם שלהם כאשר הם פונים לדוברי קורומבה אטאפדי כיוון שהשפות קרובות באופן יחסי. השפה מדוברת על ידי שבטי מודוגה בעמק אטאפדי שבדרום גבעות נילגיריס שבקרלה.<ref></ref>

==הערות שוליים==

קטגוריה:הודו: שפות
קטגוריה:שפות דראווידיות
גם הם קרויים אדם – הנכרי בעיני הרמב"ם

גם הם קרויים אדם – הנכרי בעיני הרמב"ם הוא ספר מאת פרופסור מנחם קלנר, הבוחן את היחס למעמדו של גוי במשנתו של הרמב"ם.

הספר יצא לאור בשנת 2016 בהוצאת אוניברסיטת בר-אילן, כחלק מסדרת מחקרים במחשבת ישראל לזכרו של איזידור פרידמן.

==הספר==
הספר מציג מספר גישות ביחס לעמדת היהדות כלפי מעמד הגויים, וחולק על הפרשנות שניתנה לעמדת הרמב"ם בסוגיה זו. לדעת המחבר, אותה הוא מבסס על פירוש המשניות לרמב"ם ועל "משנה תורה" (ולא על ספר הפילוסופיה "מורה נבוכים"), גישתו של הרמב"ם בנושא שונה מהפרשנות המקובלת והספר מבקש לעמוד על הפוטנציאל הגלום, לדעת הרמב"ם, גם בגוי. לדברי קלנר, היה הרמב"ם אוניברסליסט. כדברי אריאל פינקלשטיין: "התמה המרכזית בספר היא שבעיני הרמב"ם אין כל הבדל ממשי, מהותי, אימננטי, אונטולוגי, מטפיזי או מיסטי בין ישראל ובין אומות העולם. ההבדלים בין יהודים לנכרים הם במישור החוקים, ההיסטוריה והייעוד. בלשונו של קלנר, ההבדל נמצא ברמת התוכנה ולא ברמת החומרה".

אריאל פינקלשטיין כתב בביקורת על הספר: "על אף חשיבותו של הספר ותרומתו האפשרית לשיח בדבר מעמדו של הנכרי, בעייתית בעיניי מאוד אחת מהנחות היסוד של המחבר, זו הגורסת כי קיים קשר בין תפיסה אונטולוגית של ייחודיות עַם ישראל לבין תפיסות פונדמנטליסטיות-קנאיות. נראה שהקשר הזה אינו פשוט כלל ועיקר".

==קישורים חיצוניים==
* [http://www.biupress.co.il/website/index.asp?id=976 דף הספר] באתר הוצאת אוניברסיטת בר-אילן
* 
על הספר:
* 
* 
* הרב יואל קטן, [https://www.machonso.org/hamaayan/?gilayon=41&id=1234 "נתקבלו במערכת"], המעין ניסן תשע"ו.

==הערות שוליים==

קטגוריה:ספרי עיון בעברית
קטגוריה:גוי (יהדות)
קטלן (עקרב)

[[קטלן עב-זנב]]
קטלן (שם מדעי: Androctonus) הוא סוג של עקרבים ממשפחת העקצניים החיים בצפון ומערב אפריקה, המזרח התיכון, הודו ורכס הינדו-כוש בפקיסטן. סוג זה מכיל מינים ארסיים המסוכנים לאדם וזהו מקור שמו המדעי של הסוג (מיוונית עתיקה: "andrós" - אדם, "kteínein" - "רוצח") וגם מקור השם העברי. הוא ידוע באנגלית בשם: "Fattail scorpion", עקב המבנה המגודל של הזנב.

עקרבים אלה שחורים עד צהובים שאורכם כ-10 ס"מ ובעלי זנב מוארך ועבה האוגר שומן. בקצה הזנב ישנו עוקץ חלול המופנה פנימה ומלא בנוירוטוקסינים חזקים מאוד היכולים להרוג. עם זאת המזון העיקרי שלהם הוא חרקים כמו צרצריים או תיקנאים וכן עכבישנים אחרים לרבות שאר עקרבים.

מיני סוג זה לרבות המינים קטלן דו-גוני וקטלן עב-זנב הורגים כל שנה אנשים רבים. עם זאת אפשר להפיק נסיוב מארסם וכך להציל חיים.

==מינים==
בסוג זה 29 מינים:
* קטלן אניאס (Androctonus aeneas)
* קטלן אפגני (Androctonus afghanus)
*קטלן מערב אפריקאי (Androctonus aleksandrplotkini)
* קטלן עברי (Androctonus amoreuxi)
* קטלן דרומי (Androctonus australis)
*קטלן בלוצ'י (Androctonus baluchicus)
* קטלן מרוקאי (Androctonus barbouri)
* קטלן דו-גוני (Androctonus bicolor)
*קטלן פנג'אבי (Androctonus cholistanus)
* קטלן עב-זנב (Androctonus crassicauda)
* קטלן סנגלי (Androctonus dekeyseri)
* Androctonus donairei
* Androctonus eburneus
* Androctonus finitimus
* Androctonus gonneti
* Androctonus hoggarensis
* Androctonus liouvillei
* Androctonus maelfaiti
* Androctonus mauritanicus
* Androctonus maroccanus
* Androctonus pallidus
* Androctonus robustus
* Androctonus santi
* Androctonus sergenti
* Androctonus simonettai
* Androctonus tenuissimus
* Androctonus tigrai
* Androctonus togolensis
* Androctonus tropeai

==קישורים חיצוניים==

==הערות שוליים==

קטגוריה:בעלי חיים שתוארו ב-1828
קטגוריה:טקסונים שתוארו בידי כריסטיאן גוטפריד אהרנברג
קטגוריה:עקצניים
דרימרכון

דרימרכון המכונה נחש אינדיגו (שם מדעי: Drymarchon) הוא סוג של נחש ממשפחת הזעמניים החי במזרח ודרום ארצות הברית וכן במרכז אמריקה וצפונה של דרום אמריקה.
== מאפיינים ==
נחש זה גדול יחסית לבני משפחתו ויכול להגיע עם הזנב לאורך שלושה מטרים, מה שהופך אותו לאחד מהגדולים שבזעמניים ולגדול שבנחשי אמריקה הצפונית. הוא בעל קשקשים פשוטים בצבעי שחור, כהה וצהוב ולעיתים אף כחול, עם מעט פסים וכתמים ברוב חלקי הגוף. נחש זה חסר שיני ארס.

הנחש פעיל ביום והוא צד יונקים קטנים, עופות, דו-חיים וזוחלים אחרים כמו לטאות ואף נחשים ארסיים כמו עכסנים. הוא בולע את טרפו בשלמותו ולעיתים משתמש בשיטת החנק של החנקיים. אם הוא מותקף הוא ינשוף באגרסיביות, ינשוך או ישחרר ריח של מושק מפתח הביב שלו.

==מינים==
* Drymarchon caudomaculatus
*דרימרכון מצוי (Drymarchon corais)
*דרימרכון מזרחי (Drymarchon couperi)
* Drymarchon kolpobasileus
* Drymarchon margaritae
*דרימרכון מערבי (Drymarchon melanurus)

== קישורים חיצוניים ==

* [https://www.mako.co.il/news-science/2022_q1/Article-3eebefd3c8baf71026.htm?utm_source=AndroidNews12&utm_medium=Share אחרי עשרות שנים נחש האינדיגו הנדיר שנעלם שב לטבע], באתר N12, 21 במרץ 2022

קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:זעמניים
הונדה L700

"הונדה L700"
הונדה L700 (באנגלית: Honda L700) הוא דגם סטיישן מתוצרת יצרנית הרכב היפנית הונדה אשר יוצר בין אוקטובר 1965 לספטמבר 1966. דגם הונדה L800 (באנגלית: Honda L800) יוצר בין ספטמבר 1966 לנובמבר 1967 ביפן.

דגמי הונדה P700 (באנגלית: Honda P700) והונדה P800 יוצרו בתצורת טנדר.

=="הונדה L700"==

* יוצרו 12,763 יחידות מדגמי "הונדה L700".
* יוצרו 7,275 יחידות מדגם "הונדה L800".
* יוצרו 1,079 יחידות מדגם "הונדה P800".
* 3 דלתות - סטיישן (2 דלתות צד + דלת אחורית), 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.

==דגמים==
==="הונדה L700" ===

* "LA700" - דגם בסיסי.
* "LM700" - דגם מאובזר.
* "Honda P700" - טנדר.

==="הונדה L800" ===

* "LA800" - דגם בסיסי.
* "LM800" - דגם מאובזר.
* "Honda P800" - טנדר.

==ראו גם==
* הונדה

== קישורים חיצוניים ==

== הערות שוליים ==

קטגוריה:מכוניות סטיישן
קטגוריה:טנדרים
L700
קטגוריה:דגמי מכוניות שהושקו ב-1965
קטגוריה:כלי רכב יפניים